- முற்றிலும்/தேவையற்ற இடங்களிலும் கிரந்தம் திணிப்போர். *இதயம்* -> *ஹ்ருதயம்* என்று எழுதுவோர். இந்நடை தமிழ் விக்கிப்பீடியாவில் ஏற்றுக் கொள்ளப்படுவதில்லை.  
விக்கிமீடியா இயக்க வியூகக் கலந்துரையாடல் தொடர்பாகப் பலருடன் பேசி வருகிறோம். மிகவும் நன்கு படித்தவர்கள் கூட விக்கிப்பீடியாவின் நடையையும் மொழியையும் புரிந்து கொள்வது சிரமமாக உள்ளதாகத் தெரிவிக்கிறார்கள். இது எல்லா மொழிகளுக்கும் பொருந்தும். எனவே, நடைமுறைத் தமிழ்ச் சூழல் கருதி கிரந்தம்/இலக்கணம் இரண்டு தொடர்பாகவும் இறுதியான இறுக்கமான நிலை எடுப்பது தற்போது தமிழ் விக்கிப்பீடியாவின் வளர்ச்சிக்கு உதவாது. இன்னும் பல நூற்றுக்கணக்கான முனைப்பான பங்களிப்பாளர்கள் இணையும் போது இன்னும் சீரான நடை உருவாகும் என்று எதிர்பார்க்கிறேன்.  
உலகத் தமிழர் ஒன்றிணைந்து செயற்படும் பெருமைக்குரிய திட்டம் தமிழ் விக்கிப்பீடியா. காலம் காலமாக, தமிழர் ஒன்றிணைந்து செயற்படும் சூழல்களில் அவர்களைப் பிரித்தாள இனம், மதம், மொழி, நாடு, பணம் என்று பல்வேறு உத்திகளைக் கையாள்கிறார்கள். எனவே, இவ்வாறான நோக்கங்கள் தொடர்பாக விழிப்புடன் தொடர்ந்து செயற்படுவோம். நன்றி. --இரவி (பேச்சு) 06:26, 4 சூன் 2017 (UTC)  
வேடிக்கையான உதாரணம். கிறிஸ்த்தவரான இறையியல் பேராசிரியரே "கிறித்தவம்" என்னும் சொல்லைப் பலமுறை பயன்படுத்துகிறார் என்பதைவிட தமிழ் விவிலியம் எவ்வாறு பயன்படுத்துகிறது என்பதே முக்கியம். இங்கு உசாத்துணை கிறிஸ்த்தவரான இறையியல் பேராசிரியரா? மில்லியன் கணக்கான கிறிஸ்தவர்கள் பின்பற்றும் தமிழ் விவிலியமா?  
//இது போன்ற எடுத்துக்காட்டுகளை முன்வைத்து தமிழ் விக்கிப்பீடியா குறிப்பிட்ட சமயங்களை இருட்டடிப்பு செய்கிறது என்று கருத இடமில்லை.// யார் கருதியது?  
//காலம் காலமாக, தமிழர் ஒன்றிணைந்து செயற்படும் சூழல்களில் அவர்களைப் பிரித்தாள இனம், மதம், மொழி, நாடு, பணம் என்று பல்வேறு உத்திகளைக் கையாள்கிறார்கள்.// யார்? இதை இங்கு குறிப்பிடக் காரணம் என்ன? --Ant<font color="red">a</font>n<font color="red"><big>**O**</big></font> 06:58, 4 சூன் 2017 (UTC)  
:இதே உரையாடல் இழையிலும் இங்கும் சமய நோக்கிலான சிதைப்பு, இருட்டடிப்பு முதலிய கோணங்களில் இவ்வுரையாடல் அணுகப்பட்டது. அப்படிப்பட்ட நிலைப்பாடு ஏதும் இல்லை என்பதைத் தெளிவுபடுத்துவதற்கும் இங்கு பங்களிக்கும் கிறித்தவர்களும் அத்தகைய நடையைப் பின்பற்றுகிறார்கள் என்பதையும் எடுத்துக்காட்ட விரும்பினேன்.
:தமிழ் விவிலியம் முதலிய பல்வேறு சமய ஆக்கங்களில் கிரந்தம் கலந்து இருப்பதை யாரும் மறுக்கவில்லை. இதே ஏரணம், வேதங்கள் உள்ளிட்ட மற்ற சமய ஆக்கங்களுக்கும் பொருந்தும். அதே வேளை, கிரந்தம் கலக்காத சொல்லும் பரவலான புழக்கத்தில் இருந்தால் அதனைப் பயன்படுத்துவது தமிழ் விக்கிப்பீடியா வழக்கம் என்பதையும் தெளிவுபடுத்தியுள்ளேன்.
://இதை இங்கு குறிப்பிடக் காரணம் என்ன// தமிழ் விக்கிப்பீடியா நலம் குறித்த அக்கறை தான்.--இரவி (பேச்சு) 07:17, 4 சூன் 2017 (UTC)  
//இதே ஏரணம், வேதங்கள் உள்ளிட்ட மற்ற சமய ஆக்கங்களுக்கும் பொருந்தும்.// நல்லது. உங்ளுக்குத் வேதங்கள் பற்றிய தெளிவிருந்தால் உரிய மாற்றம் செய்யலாம். நான் வேண்டாம் எனவில்லை. ஆனால் கிறிஸ்தவம் தொடர்பான விடயத்தில் "மட்டும்" நியாயபடுத்த வேண்டாம். --Ant<font color="red">a</font>n<font color="red"><big>**O**</big></font> 07:23, 4 சூன் 2017 (UTC)  
:நீங்கள் தந்தது கிறித்தவம் தொடர்பான எடுத்துக்காட்டாக அமைந்தது. இதே அணுகுமுறை, விளக்கம் எல்லா துறைகளுக்கும் பொருந்தும். --இரவி (பேச்சு) 07:30, 4 சூன் 2017 (UTC)  
ஆம், நான் மறுக்கவில்லை.--Ant<font color="red">a</font>n<font color="red"><big>**O**</big></font> 08:08, 4 சூன் 2017 (UTC)  
இந்தியாவில் கிறிஸ்தவம் என்ற கட்டுரைக்கான பகுப்பு "இந்தியாவில் கிறித்தவம்" எனக் காணப்பட, ஒருமைப்பாட்டுக்காக பகுப்பு, அதனுடன் தொடர்புபட்டவற்றை இந்தியாவில் கிறிஸ்தவம் என மாற்ற வேண்டியதாயிற்று. இது தொடர்பில் ஏற்றபட்ட உரையாடல் சமய சாயம் பூசுதல், "பிரித்தாள இனம், மதம், மொழி, நாடு, பணம் என்று பல்வேறு உத்திகளைக் கையாள்கிறார்கள்" என்று சென்றிருக்கத் தேவையில்லை. பதிலுக்கு நானும் பல சொற் பிரயோகம் செய்திருக்கலாம். தயவுசெய்து இனி இவ்வாறு செய்ய வேண்டாம்.  
நிற்க, தமிழ் விவிலியம் (பொது மொழிபெயர்ப்பு) "முடிந்த அளவு கிரந்தத் தவிர்ப்பு" கொண்டுள்ளது. எ.கா: மத்தேயு 1:1-3  
<blockquote>தாவீதின் மகனும் ஆபிரகாமின் மகனுமான இயேசு **கிறிஸ்து**வின் மூதாதையர் பட்டியல்: ஆபிரகாமின் மகன் ஈசாக்கு; ஈசாக்கின் மகன் யாக்கோபு; யாக்கோபின் புதல்வர்கள் யூதாவும் அவர் சகோதரர்களும். யூதாவுக்கும் தாமாருக்கும் பிறந்த புதல்வர்கள் பெரேட்சும் செராகும்; பெரேட்சின் மகன் எட்சரோன்; எட்சரோனின் மகன் இராம்.</blockquote>  
இதற்கான ஆங்கிலம்:  
<blockquote>This is the genealogy of Jesus the Messiah the son of David, the son of Abraham: Abraham was the father of Isaac, Isaac the father of Jacob, Jacob the father of Judah and his brothers, Judah the father of Perez and Zerah, whose mother was Tamar, Perez the father of Hezron, Hezron the father of Ram,</blockquote>  
இங்கே தவிர்க்கப்பட்ட கிரந்தச் சொற்கள்:
- Abraham - ஆபிரஹாம் என்பது ஆபிரகாம்
- Jacob - ஜேக்கப் என்பது யாக்கோபு
- Judah - ஜூடா என்பது யூதா
- Perez - பெரஸ் என்பது பெரேட்சு
- Zerah - ஷேரா என்பது செராகு
- Hezron - ஹெஸ்ரன் என்பது எட்சரோன்  
ஆனால், கிறிஸ்து என்பதை கிறித்து என்று **எந்த விவிலியமும் எழுதவில்லை**. இவ்வாறு ஒருசில, கட்டாயமான இடங்களில் மட்டும் கிரந்தம் எழுதப்பட்டுள்ளது. கிட்டத்தட்ட த.வி.யில் உள்ள போக்கு (*பொது வழக்கில் எங்கெல்லாம் கிரந்தம் தவிர்க்கப்படுகிறதோ அங்கு தவிர்த்து எங்கு புழங்குகிறதோ அங்கு பயன்படுத்துவர்*). ஆனால் பொது வழக்கில் புழங்கப்படும் கிறிஸ்து எனும் கிரந்தச் சொல் விடயத்தில் த.வி முரண்பாடு கொள்ளத் தேவையில்லை. மேலும், "கிறிஸ்து அரசர் தேவாலயம்" என்பது குறிப்பிட்ட தேவாலயத்தில் உத்தியோக பூர்வமான, பொது வழக்கான பெயராயிருக்க, இதனை "கிறித்து அரசர் கோயில்" என மாற்றவது முறையாகாது. ஆகவே, விவிலியத்துடன் தொடர்புபட்ட தலைப்புக்களில், குறிப்பிப்பாக கிறிஸ்து தொடர்புபட்ட கிறிஸ்தவம், கிறிஸ்தவர் ஆகிய சொற்களில் தனித்தமிழ் தேவையில்லை. இல்லையென்போர், தயவு செய்து ஏரணச் சுழற்சி இல்லாது கருத்தினைத் தெரிவியுங்கள். நன்றி. --Ant<font color="red">a</font>n<font color="red"><big>**O**</big></font> 09:46, 4 சூன் 2017 (UTC)  
:இந்து சமயத்தை இதே போல் ஹிந்து சமயம் என்றே தமிழ் விக்கிப்பீடியாவில் எழுத வேண்டும் என்று ஒரு பயனர் வேண்டினால் உங்கள் பதில் என்னவாக இருக்கும்?--இரவி (பேச்சு) 12:52, 4 சூன் 2017 (UTC)  
கிரந்தம் தவிர்க்கும் நோக்கில் கிறித்து என எழுதுவதை வரவேற்கிறேன். கிரந்தம் தவிர்த்து எழுதிய பின்னரும் பலருக்கும் புரியும் எனில் கிரந்தம் தவிர்த்து எழுதுவதே நல்லது. அதே சமயம் ஒட்டு மொத்தமாக கிரந்தம் தவிர்த்து எழுதுவது (ஹஜ்-அச்சு) பயன் தராது என எண்ணுகிறேன். மேலும் கிரந்தம் பயன்படுத்தலை மதம் சார்ந்து அணுகுதலைவிட வாசிக்கும் மக்களின் பயன்சார்ந்து அணுகுதல் நல்லது.--இரா. பாலா (பேச்சு) 13:55, 4 சூன் 2017 (UTC)  
இவ்வளவு தெளிவாக தெரிவித்த பின்னும் கேள்வி கேட்பது எதற்கு? ஹிந்து சமயம் என்பது சரியாக இருந்தால், அதில் தவறில்லை. அதனை அச்சமயத்தில் என்னைவிட அறிவுள்ளவர்களிடமே விடுகிறேன். இலண்டன் தாக்குதல், ஜூன் 2017 என்பதில் சூன் என்று எழுதியிருக்கலாமே? பலருக்கும் புரியும்தானே? கிறிஸ்தவர்கள் கடவுளாக குறிப்பிடும் ஒருவருக்கு இப்படித்தான் பெயர் வைப்போம் என்கிறீர்களா? --Ant<font color="red">a</font>n<font color="red"><big>**O**</big></font> 15:08, 4 சூன் 2017 (UTC)
:இதில் கிறித்தவம் என்ற மதம் சார்ந்து யாரும் நிலைபாடு எடுப்பதாகத் தெரியவில்லை. சூன், யூலை போன்றவை தமிழகத்தில் அதிகப் பழக்கத்தில் இல்லாதவை. நான் எழுதுதில் பொதுப் புழக்கத்தில் உள்ள சொற்களையே பயன்படுத்துகிறேன். மேலும் இலண்டன் தாக்குதல், சூன் 2017 என மாற்றுவதாகிலும் மாற்றலாம். உதாரணமாக யாவாக்கிறிட்டு என்ற சொல்லை மட்டும் சொன்னால் தமிழகத்தில் எத்தனை பேருக்குப் புரியும் எனத் தெரியவில்லை. ஆனால் கிறித்துவம் எனும் சொல் பலகாலமாக (தமிழகத்தில்) புழக்கத்தில் உள்ளது.--இரா. பாலா (பேச்சு) 15:53, 4 சூன் 2017 (UTC)  
//கிறித்துவம் எனும் சொல் பலகாலமாக (தமிழகத்தில்) புழக்கத்தில் உள்ளது.// ஆதாரம்? கீழுள்ள கருத்தையும் கவனிக்க. --Ant<font color="red">a</font>n<font color="red"><big>**O**</big></font> 16:23, 4 சூன் 2017 (UTC)
:தேடு பொறியில் கிறித்துவம் எனத் தேடினால் வருவதெல்லாமே அது புழக்கத்தில் உள்ளது என்பத்ற்கான ஆதாரம்தான். //கிறிஸ்தவர்கள் கடவுளாக குறிப்பிடும் ஒருவருக்கு முறையற்ற விதத்தில் பெயரைத் திணிக்கின்றனர்// இது ஆதாரமற்ற குற்றச்சாட்டு. மதம் சார்ந்து இங்கு யாரும் இயங்குவதாகத் தெரியவில்லை.--இரா. பாலா (பேச்சு) 16:53, 4 சூன் 2017 (UTC)  
://தேடு பொறியில் கிறித்துவம் எனத் தேடினால் வருவதெல்லாமே அது புழக்கத்தில் உள்ளது என்பத்ற்கான ஆதாரம்தான்.// விக்கிப்பீடியா இதனை ஏற்றுக் கொள்ளுமா? ஆம் எனில் குறித்த விக்கிப்பக்கம் சுட்டுக. --Ant<font color="red">a</font>n<font color="red"><big>**O**</big></font> 16:58, 4 சூன் 2017 (UTC)